Коментари на предлог Законот за административни службеници

За разлика од постојниот Закон за административни службеници овој закон не ги зема во предвид прифатените меѓународни страндарди за цивилно воздухопловство од ICAO Doc.9734 со кои се регулираат прашања поврзани со кадарот на воздухопловните власти и не се земаат во предвид препораките на ЕУ за организациона и финансиска независност на воздухопловните власти.

Поради горенаведеното ги даваме следните забелешки и коментари на предложениот Закон за административни службеници:

1. Во член 2 став (2) предлагаме по зборовите: ”стручното усовршување” да се додадат зборовите: “и други прашања од работен однос”, а по зборовите: “посебен закон” да се додадат зборовите: “и колективен договор”.

или втора опција е член 2 став (2) да гласи:

“(2) По исклучок од став (1) на овој член определени прашања во врска со работниот однос на посебниот вид на административни службеници, во целост или делумно можат да бидат уредени созакон и колективен договор, на начин различен од овој закон.”

2. Не е јасно дали член 68 став (1) се однесува и на посебниот вид на административни службеници. Од таа причина, предлагаме во ставот (1) по зборовите: “Административниот службеник” да се додадат зборовите: “и посебниот вид административни службеници”.